proxectonos/corpus_dominio_legal_administrativo_tmp huggingface dataset:
RESOLUCIÓN do 14 de xullo de 1997 pola que se anuncia a celebración dun seminario sobre o uso da lingua na Administración pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 07/08/1997

A Escola Galega de Administración Pública organiza, en colaboración co Instituto Vasco de Administración Pública e a Escola Catalana de Administración Pública, un seminario sobre o uso da lingua nas administracións públicas que se desenvolverá conforme as seguintes bases:
Primeira.-Obxectivos.
Os principais obxectivos de este seminario son os seguintes:
-Coñecer diversas experiencias europeas -algunhas delas con linguas minorizadas e minoritarias- e posibles solucións no campo do uso da lingua na administración.
-Reflexionar acerca da situación do uso da lingua nas administracións públicas das comunidades autónomas de Cataluña, Galicia e País Vasco.
-Mellora-los coñecementos e habilidades dinamizadoras dos responsables da normalización lingüística nas administracións públicas.
Segunda.-Destinatarios.
-Responsables dos servicios de normalización lingüística das administracións públicas.
-Profesores de lingua para o persoal das administracións públicas.
-Persoal ó servicio das administracións públicas.
Terceira.-Datas e horarios.
O seminario terá lugar os días 29 e 30 de setembro, en sesións de mañá e tarde.
Cuarta.-Lugar e prazas.
Terá lugar na sede da EGAP en Santiago de Compostela. As prazas adaptaranse á capacidade do local correspondente.
Quinta.-Contido provisional.
-O uso da lingua nas administracións públicas catalana, galega e vasca.
-O uso da lingua nas administracións públicas de Finlandia, Suíza, Canadá, Holanda e Bélxica.
Sexta.-Inscrición.
-Lugar de presentación de solicitudes: Rexistro Xeral da EGAP. Polígono das Fontiñas, rúa de Madrid, 2-4, 15707 Santiago de Compostela. As solicitudes poderanse enviar ó fax ó número (981) 54 63 37.
-Forma: segundo o modelo oficial que figura ó final desta convocatoria.
-Prazo: remata o 22 de setembro. Unha vez rematado o prazo e no caso de existiren prazas vacantes, admitiranse as peticións que cumpran os requisitos xerais da convocatoria.
Sétima.-Publicación e notificación da selección.
A partir do 25 de setembro os solicitantes poderán obte-la confirmación da súa selección chamando por teléfono en días laborales de 12 a 14.30 h ó número (981) 54 62 49 ou ben consultando a lista de seleccionados que se exporá no taboleiro de anuncios da EGAP.
Oitava.-Modificacións.
A EGAP poderá modifica-lo desenvolvemento e mailos contidos do seminario para adaptalos ás necesidades da Administración e ás continxencias que poidan xurdir.
Santiago de Compostela, 14 de xullo de 1997.
Domingo Bello Janeiro
Director da Escola Galega de Administración Pública
6088
DECRETO 382/1997, do 12 de decembro, polo que se dispón que cese Antonio Fernández-Campa García-Bernardo como director xeral de Recursos Económicos.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Antonio Fernández-Campa García-Bernardo como director xeral de Recursos Económicos, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
1041
DECRETO 383/1997, do 12 de decembro, polo que se dispón que cese Valeriano Martínez García como director xeral de Recursos Humanos.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Valeriano Martínez García como director xeral de Recursos Humanos, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
1042
ORDE do 24 de xuño de 1997 pola que se fixa o prezo de venda ó público da publicación: Guía de recursos. Servicios Sociais: Persoas con minusvalidez.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/08/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se indica no anexo.
2. Este prezo entenderase con IVE incluído.
Santiago de Compostela, 24 de xuño de 1997.
José María Hernández Cochón
Conselleiro de Sanidade e Servicios Sociais
ANEXO
Guía de recursos. Servicios: Persoas con minusvalidez: 2.735 pesetas.
5723
RESOLUCIÓN do 4 de xullo de 1997, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0008054/97, interposto por Suacon, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/08/1997

O 20 de maio de 1997, a Consellería de Xustiza, Interior e Relacións Laborais recibe da sección terceira da Sala do Contencioso-Administrativo do Tribunal Superior de Xustiza de Galicia, o oficio polo que se admite a trámite o recurso contencioso-administrativo 03/0008054/97, interposto por Suacon, S.L., contra Resolución do 13 de decembro de 1996, que resolve sanciona-la empresa recorrente con multa pola comisión dunha infracción grave prevista no artigo 29 da Lei 14/1985 modificada pola Lei 7/1991.
En consecuencia, esta secretaría xeral acordou o día 25 de xuño de 1997 e de conformidade co disposto no artigo 64, da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. Intentada a notificación persoal desta remisión e devolto polo servicio de correos por resultar imposible a súa práctica, de conformidade co disposto no artigo 59.4º da Lei 30/1992, do 26 de novembro, pola presente resolución, emprázase a Pilar Otero Portuondo (Café Bar Estilo), con domicilio na rúa Camilo José Cela nº 6 de Vilagarcía de Arousa, para que poida comparecer en autos na sección terceira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 4 de xullo de 1997.
José Antonio Álvarez Vidal
Secretario xeral da Consellería de Xustiza,
Interior e Relacións Laborais
5871
DECRETO 203/1997, do 24 de xullo, polo que se modifica o 397/1994, do 29 de decembro, de prezos públicos percibidos polo Instituto Galego de Estatística polas vendas das súas publicacións e os servicios de información que preste, tanto en soporte magnético coma en papel.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/08/1997

O Decreto 397/1994, do 29 de decembro, de prezos públicos percibidos polo Instituto Galego de Estatística (IGE), polas vendas das súas publicacións e os servicios de información que preste tanto en soporte magnético coma en papel, ten como obxectivo regular e fixa-los prezos públicos percibidos polo IGE como consecuencia da función propia deste organismo, recollida na Lei de estatística de Galicia, de dar publicidade ós resultados estatísticos.
Este decreto foi obxecto de modificación polo Decreto 127/1996, do 14 de marzo, no que se engadiron os prezos de novas publicacións do IGE ; esta circunstancia repitese nesta ocasión, cumprindo modifica-lo decreto novamente para engadir e regula-lo prezo da última publicación do IGE, sen altera-los prezos xa establecidos.
Na súa virtude, e de acordo co artigo 12 da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintecatro de xullo de mil novecentos noventa e sete,
DISPOÑO:
Artigo único.
Modifícase o artigo 3º do Decreto 397/1994, do 29 de decembro, que queda redactado nos seguintes termos:
Os prezos das vendas das publicacións editadas polo IGE serán as seguintes:
-Galicia en cifras anuario: 3.000 pesetas.
-Boletín de series estatísticas de Galicia, indicadores socioeconómicos de conxuntura: 1.000 pesetas.
-Estatística de mercado de traballo. Anuario: 3.000 pesetas.
-Estatísticas de comercio exterior. Galicia: 2.500 pesetas.
-Estatísticas de edificación e vivenda. Anual: 2.500 pesetas.
-Táboas Input-Output e contabilidade rexional. Ano 1990: 5.000 pesetas.
-Anuario estatístico Galicia-Norte de Portugal: 2.500 pesetas.
-Proxeccións da poboación de Galicia. Tomo I: 3.500 pesetas.
-Proxeccións da poboación de Galicia. Tomo II: 2.500 pesetas.
-Atlas de empresas Galicia- Norte de Portugal: 2.500 pesetas.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintecatro de xullo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
6141
ORDE do 24 de xullo de 1997 pola que se declara a alienabilidade do inmoble coñecido como antiga estación de inspección técnica de vehículos de Ourense, sita no Cumial, termo municipal de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/08/1997

A Asociación Provincial de Talleres de Reparación de Vehículos de Ourense (ATAVE) solicitou a cesión do uso das instalacións da antiga estación de ITV sita no Alto do Cumial, co fin de impartir nas ditas instalacións cursos de formación e reciclaxe dos profesionais do sector de talleres de reparación de vehículos.
Mediante Decreto 144/1997, do 5 de xuño, (DOG nº 116, do 18 de xuño) desafectouse do dominio público o inmoble onde se sitúa a antiga estación de inspección técnica de vehículos, sita no Cumial, termo municipal de Ourense.
Co obxecto de posibilita-la cesión do dereito de uso do antedito inmoble, requírese, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do seu regulamento, a previa declaración da súa alienabilidade.
En virtude do anteriormente exposto, por proposta da Secretaría Xeral e do Patrimonio, logo de informe da Consellería de Industria e Comercio,
DISPOÑO:
Artigo único.
Declárase a alienabilidade do seguinte inmoble:
Urbano, nave de cincocentos cincuenta metros cadrados construídos nunha soa planta. Componse de dous corpos: o principal é completamente diáfano,
sen divisións, mentres que no anexo, que ten unha menor altura, se sitúan as oficinas, aseos e sala de caldeiras. Linda con máis terreo do predio onde está, que ten unha extensión superficial de catro mil setecentos oitenta e cinco metros con sesenta e cinco decímetros cadrados, que linda ó norte, co camiño veciñal de Ourense ó Cumial; ó sur, terreos de Gonzalo Arias Canelas; ó leste, terreos de Clementina Maseda e ó oeste, terreo de Ignacio Delgado.
O dito inmoble atópase inscrito no Rexistro da Propiedade Nº 1 de Ourense, no tomo 1600 xeral, libro 857 de Ourense, folio 196, predio nº 19878, inscrición 3ª.
Santiago de Compostela, 24 de xullo de 1997.
José Antonio Orza Fernández
Conselleiro de Economía e Facenda
6142
DECRETO 384/1997, do 12 de decembro, polo que se dispón que cese Luciano Vidán Martínez como director xeral de Atención Primaria.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Luciano Vidán Martínez como director xeral de Atención Primaria, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
10092
DECRETO 385/1997, do 12 de decembro, polo que se dispón que cese Víctor Vázquez Seijas como secretario xeral da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Víctor Vázquez Seijas como secretario xeral da Consellería de Pesca, Marisqueo e Acuicultura, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10098
DECRETO 386/1997, do 12 de decembro, polo que se dispón que cese Juan Manuel López García como director xeral de Pesca e Industrias Pesqueiras.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modi
ficada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Juan Manuel López García como director xeral de Pesca e Industrias Pesqueiras, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10049
DECRETO 387/1997, do 12 de decembro, polo que se dispón que cese Ana María Gallego Castro como directora xeral de Formación Pesqueira e Investigación.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Ana María Gallego Castro como directora xeral de Formación Pesqueira e Investigación, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10050
DECRETO 388/1997, do 12 de decembro, polo que se dispón que cese Jesús Espada Martínez como delegado territorial da Consellería de Pesca, Marisqueo e Acuicultura na Coruña.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Jesús Espada Martínez como delegado territorial da Consellería de Pesca, Marisqueo e Acuicultura na Coruña, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10051
DECRETO 389/1997, do 12 de decembro, polo que se dispón que cese Enrique José Rodríguez González como delegado territorial da Consellería de Pesca, Marisqueo e Acuicultura en Lugo.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Enrique José Rodríguez González como delegado territorial da Consellería de Pesca, Marisqueo e Acuicultura en Lugo, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10052
DECRETO 390/1997, do 12 de decembro, polo que se dispón que cese José Manuel Gabeiras Vérez como delegado territorial da Consellería de Pesca, Marisqueo e Acuicultura en Vigo (Pontevedra).
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, José Manuel Gabeiras Vérez como delegado territorial da Consellería
de Pesca, Marisqueo e Acuicultura en Vigo (Pontevedra), agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
10060
DECRETO 391/1997, do 12 de decembro, polo que se dispón que cese, José Antonio Álvarez Vidal como secretario xeral da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, José Antonio Álvarez Vidal como secretario xeral da Consellería de Xustiza, Interior e Relacións Laborais.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Palmou Lorenzo
Conselleiro de Xustiza, Interior e Relacións Laborais
10061
DECRETO 215/1997, do 24 de xullo, polo que se declara a urxente ocupación, para efectos de expropiación forzosa, polo Concello de Mos (Pontevedra), dos bens e dereitos necesarios para a realización das obras do proxecto de recuperación da canle e ordenación das marxes do río Louro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/08/1997

O Concello de Mos (Pontevedra), en sesión celebrada o día 28 de novembro de 1996, aprobou o
proxecto de recuperación da canle e ordenación das marxes do río Louro e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 5 de xuño de 1997, baixo o número 7.721.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 7 de xullo de 1997 baixo o número 9382.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado proque é preciso evita-los constantes desbordamentos do río Louro producidos pola insuficiencia e mal estado da súa canle, así como substituí-la actual ponte por outra de capacidade suficiente para evita-las frecuentes inundacións; a isto engádese a necesidade perentoria de mellora-la calidade da auga nunha zona urbana de intensa presión residencial e industrial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa xuntanza do día vintecatro de xullo de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Mos (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación do canle e ordenación das marxes do río Louro.
Santiago de Compostela, vintecatro de xullo de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
6144
DECRETO 392/1997, do 12 de decembro, polo que se dispón que cese, José Rojo Salgado como director xeral de Xustiza.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, José Rojo Salgado como director xeral de Xustiza, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Palmou Lorenzo
Conselleiro de Xustiza, Interior e Relacións Laborais
10066
DECRETO 211/1997, do 30 de xullo, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora do trazado da estrada OU-204, O Carballiño-Cea, treito III Cea-Fondo de Cea, p.k. 7+260 ó 9+700 (clave N/OU/87.1.3).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/08/1997

Con data do 28 de xullo do 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto da obra de alargamento e mellora do trazado da estrada OUR-204, O Carballiño-Cea, treito III Cea-Fondo de Cea, p.k. 7+260 ó 9+700, clave N/OU/87.1.3.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta de xullo de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios
e que se concretan no expediente administrativo instruído para efectos de expropiación no proxecto da obra de alargamento e mellora do trazado da estrada OUR-204, O Carballiño-Cea, treito III Cea-Fondo de Cea, p.k. 7+260 ó 9+700, clave N/OU/87.1.3.
Santiago de Compostela, trinta de xullo de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
6106
DECRETO 214/1997, do 24 de xullo, polo que se declara a urxente ocupación, para efectos de expropiación forzosa, polo Concello de Outes (A Coruña), dos bens e dereitos necesarios para a realización das obras do proxecto de recuperación ambiental da ribeira de Pontenafonso.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/08/1997

O Concello de Outes (A Coruña), en sesión celebrada o día 30 de xaneiro de 1997, aprobou o proxecto de recuperación ambiental da ribeira de Pontenafonso e na sesión celebrada o día 3 de abril de 1997, acordou so licitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 16 de xuño de 1997 baixo o número 8.280.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de xuño de 1997 baixo o número 9014.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque é preciso consegui-la dispoñibilidade dos terreos xa que o proxecto está incluído nos fondos de cohesión e a actuación prevista, tal como reflicte o seu título, supón a recuperación dunha zona da marisma degradada por vertidos incontrolados ou ocupacións ilegais, e as estructuras que resulten desta actuación van mellora-la precariedade na que se achan os veciños desta zona respecto a accesos menos perigosos, así como a disposición de espacios de lecer, hoxe inexistentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de xullo de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Outes (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación ambiental da ribeira de Pontenafonso.
Santiago de Compostela, vintecatro de xullo de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
6109
DECRETO 205/1997, do 24 de xullo, polo que se acorda a mutación demanial do inmoble coñecido como Instituto Mixto da Xunqueira, sito na rúa Xunqueira, 2, termo municipal de Redondela (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/08/1997

A través do Real decreto 1763/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de educación (BOE nº 182, do 31 de xullo), foi transferido o inmoble denominado Instituto de Bacharelato Mixto, sito na rúa Xunqueira, 2, termo municipal de Redondela (Pontevedra).
Mediante o Decreto 114/1982, do 1 de setembro, sobre asunción e asignación de competencias (DOG nº 20, do 15 de outubro de 1982), adscríbese á Consellería de Educuación o dito inmoble. Na actualidade, despois dos distintos cambios na estructura orgánica da Xunta de Galicia, atópase adscrito á Consellería de Educación e Ordenación Universitaria.
Posto de manifesto pola antedita consellería de que o inmoble non resulta necesario na actualidade para o exercicio das súas competencias e constando a petición subscrita pola Consellería de Cultura e Comunicación Social na que solicita a súa adscrición para situación dun edificio multiusos para fins culturais, procede, de conformidade co disposto no artigo 12 da Lei 3/1985, do 12 de abril, do patrimonio da Comunidade Autónoma galega acorda-la mutación do destino do inmoble descrito no encabezamento.
En virtude do anteriormente exposto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintecatro de xullo de mil novecentos noventa e sete,
DISPOÑO:
Artigo 1º
Acorda-la mutación de destino do inmoble coñecido como Instituto de Bacharelato Mixto, sito na rúa Xunqueira, 2, termo municipal de Redondela (Pontevedra), co fin de destinalo a edificio multiusos para fins culturais pola Consellería de Cultura e Comunicación Social.
Artigo 2º
Adscribi-lo antedito inmoble á Consellería de Cultura e Comunicación Social, que terá as facultades de administración, xestión e conservación del.
Artigo 3º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, vintecatro de xullo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
6112
DECRETO 209/1997, do 30 de xullo, polo que se acepta a cesión a título gratuíto, feita polo Instituto Galego da Vivenda e Solo, dunha superficie de 29.064,54 metros cadrados da parcela urbanizada para uso industrial denominada G do plan parcial de ordenación do polígono industrial das Somozas (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/08/1997

O Instituto Galego da Vivenda e o Solo acordou mediante Resolución do 30 de maio de 1997, e en cumprimento do convenio 5 de xullo do 1993, asinado entre as consellerías de Industria e Comercio, Ordenación do Territorio e Obras Públicas e Economía e Facenda ceder á Xunta de Galicia unha superficie de 29.064,54 metros cadrados da parcela urbanizada para uso industrial denominada G do plan parcial de ordenación do polígono industrial das Somozas, para o seu destino á instalación dunha planta de tratamento de residuos sólidos industriais.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo,
os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco, se ben non se considera carga, gravame ou afección os investimentos que teña que realiza-la Comunidade Autónoma para dá-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Instituto Galego da Vivenda e o Solo acordou a cesión e logo de deliberación do Consello da Xunta de Galicia na súa reunión do día trinta de xullo de mil novecentos noventa e sete,
DISPOÑO:
Artigo 1º
Acéptase a cesión gratuíta dunha superficie de 29.064,54 metros cadrados da parcela denominada G do plan parcial de ordenación do polígono industrial das Somozas, termo municipal das Somozas (A Coruña). A dita parcela G ten os seguintes lindes: norte ou fronte, co vial número un da urbanización, por onde ten o seu acceso; sur ou costas, coa a parcela F da dita urbanización (etapa A); oeste ou dereita, coa parcela letra H da urbanización (etapa A); e leste ou esquerda, coas parcelas letras E e D da urbanización (etapa A).
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta de xullo de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
6188
CORRECCIÓN de erros.-Resolución do 24 de xullo de 1997 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/08/1997

Advertido erro no anexo II da devandita resolución, publicada no DOG nº 147, do venres, 1 de agosto de 1997, publicámolo novamente.
DECRETO 393/1997, do 12 de decembro, polo que se dispón que cese Javier Batán Rodríguez como secretario xeral da Consellería de Familia, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Javier Batán Rodríguez como secretario xeral da Consellería de Familia, Muller e Xuventude, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10067
ORDE do 11 de xullo de 1997 pola que se trasladan ensinanzas de formación profesional do IES Politécnico de Pontevedra ó IES A Xunqueira I de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/1997

O sistema educativo está nun momento de transformación e cambio que se manifesta de maneira especial na formación profesional.
Para responder ás necesidades de cualificación dos distintos sectores productivos da nosa economía é preciso unha permanente adaptación da oferta de ensinanzas.
A Consellería de Educación e Ordenación Universitaria co ánimo de optimiza-los recursos existentes considera que é necesario o traslado das ensinanzas da familia profesional de «servicios socioculturais e á comunidade» na cidade de Pontevedra, do IES Politécnico ó IES A Xunqueira I.
Por iso, vistos os informes da Dirección Xeral de Ordenación Educativa e Formación Profesional e da Delegación Provincial da Consellería de Educación e Ordenación Universitaria en Pontevedra, esta, consellería,
DISPÓN:
Artigo 1º
Procédese ó traslado das ensinanzas da familia profesional de «servicios socioculturais e á comunidade» do IES Politécnico de Pontevedra ó IES A Xunqueira I de Pontevedra. Así mesmo inclúense neste traslado as ensinanzas a extinguir correspondentes á rama de «servicios á comunidade».
Disposicións derradeiras
Primeira.-Esta orde entrará en vigor ó día seguinte da súa publicación no Diario Oficial de Galicia.
Segunda.-Autorízase a Dirección Xeral de Centros e Inspección Educativa e á Dirección Xeral de Ordenación Educativa e Formación Profesional para dicta-las normas necesarias para a aplicación e desenvolvemento do establecido nesta orde.
Santiago de Compostela, 11 de xullo de 1997.
Celso Currás Fernández
Conselleiro de Educación e Ordenación Universitaria
5971
ORDE do 2 de xullo de 1997 pola que se autoriza a posta en funcionamento do instituto de educación secundaria de Arzúa (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/1997

Creado polo Decreto 119/1997, do 2 de maio (DOG do 21) o instituto de educación secundaria de Arzúa, mediante a transformación do instituto de bacharelato e o instituto de formación profesional de Arzúa nun único centro.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-la posta en funcionamento do instituto de educación secundaria de Arzúa, segundo os datos que figuran no anexo.
Santiago de Compostela, 2 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Arzúa.
Localidade: Arzúa.
Denominación: instituto de educación secundaria de Arzúa.
Código do centro: 150ARZ01.
Unidades: 12 de ESO, bacharelato e formación profesional.
6064
ORDE do 1 de xullo de 1997 pola que se declara de interese galego a fundación Forum Galicia de Estudios Sociales.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/1997

Visto o expediente tramitado por instancia da fundación Forum Galicia de Estudios Sociales para a súa declaración de interese galego e a conseguinte inscrición no Rexistro das Fundacións da Xunta de Galicia.
Resultando que a Consellería da Presidencia e Administración Pública, por Orde do 27 de maio de 1997 (DOG nº 100, do 27 de maio), clasificou como benéficio-docente a citada fundación e adscribiuna á Consellería de Educación y Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e demais disposicións xerais de pertinente aplicación e, máis concretamente, as normas básicas contidas na Lei 30/1994, do 24 de novembro, de fundación e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos están conformes co establecido nos artigos 5º, 6º y 7º de la Lei 7/1983, do 22 de xuño (DOG nº 89, do 20 de xullo de 1983), e coas demais disposicións aplicables.
Considerando que os fins e os demais elementos organizativos da fundación Forum Galicia de Estudios Sociales cumpren cos requisitos e condiciones sinalados nos artigos 1 e 13 da mencionada Lei 11/1991 (DOG nº 219, do 12 de novembro de 1991) para a súa declaración de interese galego, así como coas condicións básicas determinadas na citada Lei 30/1994.
Considerando que o presente expediente foi promovido por persoas lexitimadas para iso e que na súa tramitación se cumpriron os requisitos legais e regulamentarios esixidos tanto por la lexislación autonómica en materia de fundacións de interese galego como polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a fundación Forum Galicia de Estudios Sociales, coa conseguinte
aprobación dos seus estatutos e dos demais aspectos recollidos na orde de clasificación publicada no DOG do 27 de maio de 1997.
Segundo.-Ordena-la súa inscrición no rexistro auxiliar de fundacións deste protectorado, logo da publicación desta orde no Diario Oficial de Galicia, publicación e inscrición que teñen o carácter constituído que determinan os artigos 33.3 do Decreto 248/1992 e o 8º da Lei 7/1983, así como o artigo 3 da referida Lei 30/1994.
Santiago de Compostela, 1 de xullo de 1997.
Celso Currás Fernández
Conselleiro de Educación e Ordenación
Universitaria
6063
ORDE do 28 de xullo de 1997 pola que se modifican os horarios hábiles de pesca fixados na do 17 de febreiro de 1997 (DOG número 39, do 26 de febreiro de 1997).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 06/08/1997

Por mor dunha mellor regulación da actividade da pesca deportiva e para evitar incertezas na determinación das horas hábiles para cada día do ano, a citada Orde do 17 de febreiro de 1997 fixou os horarios hábiles de pesca nas augas continentais galegas, o que supuxo a perda dalgúns minutos hábiles con respecto ó establecido no artigo 31.3º da Lei 7/1992, do 24 de xullo, de pesca fluvial de Galicia. Esta perda, insignificante en termos cuantitativos na maior parte dos casos, maniféstase cualitativamente importante no caso concreto da pesca do reo, xa que as horas próximas ó solpor son nas que hai unha maior demanda, e nos ríos máis occidentais de Galicia, onde abondan as poboacións desta especie, é onde maiores perdas se producen.
Por todo o anterior, para minimiza-la perda de tempo hábil de pesca nos ríos con gran afluencia de pescadores de reo e de conformidade co límite máximo, establecido no artigo 31.3º da Lei de pesca fluvial nunha hora despois do solpor,
DISPOÑO:
Artigo único.-A xornada de pesca en augas continentais rematará ás horas que se establecen no anexo desta orde.
Disposición derradeira
Esta orde entrará en vigor o día seguinte ó da súa publicación no DOG.
Santiago de Compostela, 28 de xullo de 1997.
Tomás Pérez Vidal
Conselleiro de Agricultura, Gandería e Montes
ANEXO
Horas de remate da xornada de pesca.
DíasHora
14-20 xullo23.09
21-27 xullo23.04
28 xullo-2 agosto22.57
3-10 agosto22.50
11-17 agosto22.41
18-24 agosto22.31
25-31 agosto22.20
1-7 setembro22.08
8-14 setembro21.56
15-21 setembro21.44
22-28 setembro21.31
29 e 30 setembro21.28
6032
DECRETO 394/1997, do 12 de decembro, polo que se dispón que cese Teresa Rey Barreiro-Meiro como directora xeral de Familia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Teresa Rey Barreiro-Meiro como directora xeral de Familia, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10068
DECRETO 395/1997, do 12 de decembro, polo que se dispón que cese José Jaime López Cossío como director xeral de Formación e Emprego.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, José Jaime López Cossío como director xeral de Formación e Emprego, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
10069
ORDE do 31 de xullo de 1997 pola que se crea a Comisión Técnica de Subministracións do Servicio Galego de Saúde.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 20/08/1997

O Servicio Galego de Saúde vén desenvolvendo un traballo de organización dos seus servicios co obxecto de conseguir unha maior eficiencia no desenvolvemento das súas competencias.
Para isto preséntase o obxectivo de mellora-los mecanismos de adquisición, homologación, subministración, almacenamento e distribución dos productos sanitarios e materiais utilizados nos seus centros, aproveitando as vantaxes económicas de escala que poidan presentarse.
Con tal fin, viñéronse desenvolvendo distintas actuacións nas que se contou coa participación de diversos centros e froito dos que se elaborou o manual de organización dos servicios de compras e aprovisionamentos do Sergas, así como a unificación de diversas familias de productos nun catálogo único de productos no organismo que continúa desenvolvéndose.
Por todo isto, considerando a conveniencia de dota-lo Sergas dun instrumento capaz de coordina-la actuación dos órganos implicados na execución das funcións mencionadas,
DISPOÑO:
Artigo 1º.-Crea-la Comisión Técnica de Subministracións do Servicio Galego de Saúde.
Artigo 2º.-Establécense como funcións desta comisión:
a) A coordinación dos órganos competentes nos procedementos de contratación de subministracións.
b) Velar polo cumprimento da normativa reguladora da clasificación, ordenación e homologación dos productos sanitarios.
c) Efectuar proposicións dirixidas á política de compras de subministracións de productos sanitarios dos centros do Servicio Galego de Saúde.
d) Efectuar propostas para a adquisición agregada de productos de utilización común.
e) Efectuar propostas de unificación da codificación de productos polo Servicio Galego de Saúde co obxectivo de manter un catálogo de productos para o organismo.
Artigo 3º.-A Comisión Técnica de Subministracións estará composta polos seguintes membros:
Presidente: o subdirector xeral de Orzamentos do Servicio Galego de Saúde.
Vocais: os responsables de compras e subministracións dos centros hospitalarios do Servicio Galego de Saúde.
Os responsables de compras e subministracións das xerencias de Atención Primaria do Servicio Galego de Saúde.
Secretario: un funcionario do Servicio Galego de Saúde designado pola Dirección Xeral de Recursos Económicos.
O funcionamento desta Comisión Técnica de Subministracións poderá constituír subcomisións para o seu funcionamento cando así o considere conveniente.
Disposicións derradeiras
Primeira.-Autorízase a Dirección Xeral de Recursos Económicos para dicta-las disposicións que sexan precisas para o desenvolvemento e execución do disposto nesta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1997.
José María Hernández Cochón
Conselleiro de Sanidade e Servicios Sociais
6430